Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 273/13/4404	Nové Zámky, 20.6.2014
EEČ : 2-33-91-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e, odsek 3 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 2.5.2013, spisová značka 2 Pv 273/13/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
V presne nezistenom čase v mieste svojho trvalého bydliska neoprávnene odstránil plombu meradla na odber plynu a túto nahradil plombou so znakmi, vytvorenými čeľusťami klieští, následne v dobe od 19.04.2012 až do 02.03.2013 odoberal plyn bez úhrady a poškodenej spoločnosti SPP - distribúcia, a. s., XXXXX, tak spôsobil škodu v celkovej výške 5.145,97 €. 

Uznesením prokurátora Okresnej prokuratúry XXXXX zo dňa 2.5.2013, spisová značka 2 Pv 273/13/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením námestníčky okresnej prokurátorky v Nových Zámkoch spisovej značky 2 Pv 273/13/4404 - 5 zo dňa 02.05.2013, ktoré nadobudlo právoplatnosť dňa 16.05.2013, bolo podľa § 216 odsek 1 Trestného poriadku podmienečne zastavené trestné stíhanie proti obvinenému XXXXX pre prečin krádeže podľa § 212 odsek 2 písmeno e), odsek 3 písmeno a) Trestného zákona, ktorého sa dopustil na tom skutkovom základe, že v presne nezistenom čase v mieste svojho trvalého bydliska neoprávnene odstránil plombu meradla na odber plynu a túto nahradil plombou so znakmi, vytvorenými čeľusťami klieští, následne v dobe od 19.04.2012 až do 02.03.2013 odoberal plyn bez úhrady a poškodenej spoločnosti SPP - distribúcia, a. s., XXXXX, tak spôsobil škodu v celkovej výške 5.145,97 €. 
	Podľa § 216 odsek 2 Trestného poriadku bola obvinenému určená skúšobná doba v trvaní jeden rok, ktorá uplynula dňom 16.05.2014.   
	Po uplynutí skúšobnej doby boli do spisu zabezpečené podklady, potrebné pre rozhodnutie o osvedčení obvineného. V mieste trvalého bydliska nie je bližšie hodnotený. Nemá záznam v evidencii priestupkov, dosiaľ súdne trestaný nebol a ani nie je voči nemu vedené trestné stíhanie v inej trestnej veci. 
	Je teda možné konštatovať, že obvinený v rámci skúšobnej doby podmienečného zastavenia trestného stíhania viedol riadny život a splnil tak všetky zákonné podmienky pre rozhodnutie o tom, že sa osvedčil. 
	S poukazom na vyššie uvedené odôvodnenie som rozhodla tak, ako je to opísané vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Žibritová
prokurátorka